Möödunud sajandi algul Hiiumaal tehtud fotode seast paistavad suurepärase kvaliteediga silma pruunikas toonis fotod, mille pildikülje all vasakus nurgas on enamasti sisse pressitud fotograafi nimi N. Königsfest. Aastail 1925-1941 tegutses Nikolai Königsfest Kuressaares. Endel Püüa raamatus “Saaremaa fotograafid 1864-1940” (Saaremaa Muuseumi toimetised, Kuressaare 2002) on tema tegemistes Saaremaal juttu. Leiab äramärkimist, et ta enne Saaremaale kolimist ka Hiiumaal töötanud on. Hiiumaa muuseumi Pikas Majas toimus 2007. aasta oktoobris ja novembris näitus “Fotograaf Nikolai Königsfesti (1872-1949) jälgedes” ning valmis näitust tutvustav voldik. Hiiu Kogujate Seltsi liikmed on keskendunud Nikolai Königsfesti trükitud postkaartidele.
#000000
Oleme veendunud, et fotograaf Nikolai Königsfest on Hiiumaa fotojaloos sedavõrd oluliseks tegijaks, et tema tegevus väärib põhjalikumat käsitlust. Naabritega konkureerimise kavatsust ei ole ehk siis pühendume Hiiumaal tehtule ja asjaoludele, mis seda on mõjutanud. Mujal tehtu pälvib meie tähelepanu vaid sel määral, et inimene saab korraga olla vaid ühes kohas.
#000001
Nagu järgnevast piltide reast nähtub, ei saa kiirustada sarnasena tunduvaid pilte üheks ja samaks pidama. Erinevused ei pruugi olla suured, kuid kõrvutamisel selgesti märgatavad. Kärdla kirikut on pildistatud 1908. aastal või varem. Esimene pilt on Elmo Viigipuu, teine Hiiumaa Muuseumi ning kolmas Andrus Martini kogust. Fotograafi pressitud nimi on esimesel pildil all vasakul serval, teisel vasakul katuse serva all ja kolmandal ülevalt alla tornil.
#000003
Üritame võimalikult täielikku ülevaadet Nikolai Königsfesti Hiiumaal tehtud fotodest. Samavõrd fotode pildiküljega huvitume ka piltide tagumisest küljest, et mingilgi määral fotode tegemise aja kohta teavet saada. Palume kõigil Nikolai Königsfesti fotode või postkaartide omanikel kirjutada Andrus Martinile (andrusmartin@hot.ee).
#000004
Suur tänu kõigile, kes osalesid 8. septembri kohtumisel Rannapaargus ja loodame, et seal kogetud mõnus koostöö jätkub ja sellega liituvad ka need, kes kohal ei olnud!
#000005
Kärdla Apteegimaja (Uus tn 3) teisel korrusel laupäeva hommikuti algusega kell 10:00. Kohtumist ei toimu ainult riiklike pühade ajal, kui apteek on suletud. Juhul, kui vahetuskohtumine erandkorras kusagil mujal toimub, siis kajastub see eraldi uudisena siinsamal veebilehel.
Üldreeglina on kõik huvilised siin teretulnud kõigil laupäevadel. Enamasti kestab vahetuskohtumine umbes tund aega, see tähendab, et pärast kella 11 kohale jõudes ei pruugi meid enam kohal olla.
#000008